Kamu bisa jelasin ke aku soal Sturmabteilung dalam bahasa melayu?

Sturmabteilung (SA) (; Pasukan Penggempur atau Detasmen Serangan, atau Seragam Warna Perang) berfungsi sebagai sayap asal separa tentera Parti Nazi. Ia memainkan peranan penting dalam kebangkitan kuasa Adolf Hitler pada tahun 1920an dan 1930an. Tugas-tugas utama mereka ialah menyediakan perlindungan bagi perhimpunan dan rapat umum Nazi, menganggu mesyuarat-mesyuarat pihak lawan dengan cara keganasan, menentang unit-unit separa tentera pihak musuh (terutama Rotfrontkämpferbund), melindungi Hitler dari sebarang serangan balas dan menakut-nakutkan rakyat Yahudi (sebagai contoh Boikot Nazi terhadap perniagaan Yahudi).

SA merupakan kumpulan separa tentera Nazi yang pertama membuat penganugerahan gelaran pseudo tentera kepada ahli-ahlinya.  Pangkat SA telah diguna pakai oleh beberapa kumpulan lain Parti Nazi, terutamanya SS, iaitu cawangan asal SA. Anggota SA sering dipanggil "seragam perang" kerana disebabkan warna uniform mereka (serupa dengan seragam hitam Benito Mussolini). Pakaian seragam berwarna perang telah dipilih sebagai uniform SA kerana kainnya yang murah dan banyak didapati selepas Perang Dunia I, yang pada asalnya ditempah semasa peperangan untuk pasukan kolonial yang bertugas di bekas koloni Afrika Jerman.

SA dilucutkan kuasa selepas Hitler mengarah "Penyingkiran Berdarah" tahun 1934. Peristiwa ini dikenali sebagai Malam Pisau Panjang. SA secara efektifnya telah digantikan oleh SS, tetapi ia tidak dibubarkan dan hanya diharamkan selepas penyerahan terakhir Reich Ketiga kepada kuasa Bersekutu pada tahun 1945.